I forbindelse med ferdigstillelsen av Uelands gate i full bredde i 1944, ble den sydlige delen av dagens plass, der det sto en treetasjers bygård, ekspropriert av kommunen og vedtatt opparbeidet som del av parken. I 1946 melder Aftenposten at det på plassen holdes skøyteløp for gutter i strøket med 179 deltakere. Etter krigen ble Alexander Kiellands plass godkjent brukt til politiske og andre møter, og i valgkampen 1949 holdt Høyre møte med mer enn 400 tilhørere.